Ruĝbrusta turnico

La Ruĝbrusta turnico (Turnix pyrrhothorax) estas malgranda specio de birdoj en la familio Turnicedoj. Tiu familio estas speciala en tio ke la inoj estas pli grandaj kaj pli koloraj ol maskloj (kiuj kovas kaj idozorgas) kaj estas poliandriaj. 

Priskribo
La specio estas endemia de norda kaj orienta Aŭstralio. Ĝi estas grundema specio kun malkutima reprodukta biologio kun invertita seksa dimorfismo. La specio estas ĝenerale konsiderata tre disvastigita, kvankam neofta, en Novsudkimrio, Kvinslando, norda Okcidenta Aŭstralio kaj la Norda Teritorio, kaj klasita kiel Vundebla en Viktorio (Aŭstralio).

La Ruĝbrusta turnico estas malgranda ruĝec-bruna, grundema birdo, kiu evitas flugadon. La ino estas pli brila kaj iom pli granda kaj peza. La ino estas poliandria, iniciante pariĝadon inter kelkaj maskloj kaj elpelante rivalajn inojn el sia teritorio. 

 Taksonomio 
La Ruĝbrusta turnico estis dekomence priskribita de la ornitologo John Gould en 1841, ĉe Aberdeen, Novsudkimrio, Aŭstralio. Ĝi estis dekomence nomita Hemipodius pyrrhothorax. "Red-chested Buttonquail (Turnix pyrrhothorax)". www.hbw.com. Alirita en 2016-03-30. 

La Ruĝbrusta turnico apartenas al la birdofamilio Turnicidae, kiu similas, sed estas nerilataj al la koturnoj aŭ al fazanoj. Estas 17 specioj en la familio Turnicidae, kun du genroj, nome Turnix kaj Ortyxelos. La Ruĝbrusta turnico apartenas al la genro Turnix. La Ruĝbrusta turnico estas kutime konsiderita monotipa, sed ĵusa propono traktis T. worcesteri kaj T. everetti kiel subspecioj de la Ruĝbrusta turnico. Proponitaj subspecioj berneyi (N.Ok. Aŭstralio) kaj intermedia (Kvinslando) ne plu estas agnoskitaj, ĉar ili estis bazitaj sur individuaj pli ol geografiaj variaĵoj.

Referencoj

Eksteraj ligiloj

Kategorio:Turnicedoj
Kategorio:Birdoj de Aŭstralio